CELEX: 52017PC0072
Language: da
Date: 2017-02-06
Title: Forslag til RÅDETS AFGØRELSE om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler angående ændring af fortegnelsen over stoffer under enkeltkonventionen af 1961 angående narkotiske midler, som ændret ved 1972-protokollen, og konventionen af 1971 om psykotrope stoffer

EUROPA-KOMMISSIONEN
            Bruxelles, den 6.2.2017
            COM(2017) 72 final
            2017/0026(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler angående ændring af fortegnelsen over stoffer under enkeltkonventionen af 1961 angående narkotiske midler, som ændret ved 1972-protokollen, og konventionen af 1971 om psykotrope stoffer 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Kommissionen for Narkotiske Midler (CND) ændrer jævnligt de fortegnelser over stoffer, der er knyttet som bilag til de Forenede Nationers (FN) enkeltkonvention af 1961 angående narkotiske midler, som ændret ved 1972-protokollen, (1961-konventionen)
                  1
                og til FN’s konvention af 1971 om psykotrope stoffer (1971-konventionen)
                  2
                på grundlag af anbefalinger fra Verdenssundhedsorganisationen (WHO), der rådgives af WHO's Ekspertudvalg vedrørende Narkotikaafhængighed. 
            
            
               Alle EU-medlemsstater er signatarer til 1961-konventionen og 1971-konventionen. Unionen er ikke signatar til konventionerne. 
            
            
               CND er en kommission under FN's Økonomiske og Sociale Råd (ECOSOC), og dens opgaver og beføjelser er bl.a. fastlagt i 1961-konventionen og 1971-konventionen.  Den er sammensat af 53 FN-medlemsstater, som vælges af ECOSOC. 12 EU-medlemsstater er aktuelt medlemmer af CND med ret til at stemme
                  3
               . Unionen har observatørstatus i CND. 
            
            
               WHO anbefalede den 2. december 2016 FN’s Generalsekretær
                  4
                at tilføje ti nye stoffer til konventionernes fortegnelser. Kun et af disse stoffer, MDMB-CHMICA, er allerede ved at blive underlagt kontrolforanstaltninger på EU-niveau. På grundlag af en risikovurderingsrapport udarbejdet af det udvidede videnskabelige udvalg under Det Europæiske Overvågningscenter for Narkotika og Narkotikamisbrug (EMCDDA) i overensstemmelse med bestemmelserne i artikel 6, stk. 2, 3 og 4, i Rådets afgørelse 2005/387/RIA om udveksling af oplysninger om, risikovurdering af og kontrol med nye psykoaktive stoffer
                  5
                fremlagde Kommissionen den 31. august 2016 et forslag om at underkaste MDMB-CHMICA EU-dækkende kontrolforanstaltninger
                  6
               .
            
            
               Ændringer af fortegnelserne til 1961-konventionen og 1971-konventionen har direkte virkninger for anvendelsesområdet for EU-lovgivning for så vidt angår kontrol med narkotiske stoffer for alle medlemsstater. Det er fastsat i artikel 1 i Rådets rammeafgørelse 2004/757/RIA af 25. oktober 2004 om fastsættelse af mindsteregler for gerningsindholdet i strafbare handlinger i forbindelse med ulovlig narkotikahandel og straffene herfor
                  7
               , at i forbindelse med rammeafgørelsen forstås ved ”narkotika” alle stoffer omfattet af enten 1961-konventionen eller 1971-konventionen. Rammeafgørelse 2004/757/RIA finder derfor anvendelse på stoffer opført i fortegnelserne til 1961-konventionen og 1971-konventionen. Enhver ændring af disse fortegnelser, der er knyttet til konventionerne som bilag, har direkte virkning for EU-reglerne og ændrer deres anvendelsesområde i betydningen i artikel 3, stk. 2, i TEUF. Dette gælder, uanset om det pågældende stof allerede er underlagt kontrolforanstaltninger på EU-niveau i medfør af Rådets afgørelse 2005/387/RIA om udveksling af oplysninger om, risikovurdering af og kontrol med nye psykoaktive stoffer.
            
            
               Det er nødvendigt, at medlemsstaterne forbereder CND-mødet, når der indkaldes hertil for at træffe en beslutning om stoffernes opførelse i fortegnelserne, ved at nå til en fælles holdning i Rådet. En sådan holdning bør på grund af de begrænsninger, der følger af Unionens observatørstatus, fremføres af de medlemsstater, som aktuelt er medlemmer af CND, idet de handler i fællesskab i Unionens interesse i CND. Unionen, som ikke er part i 1961-konventionen og 1971-konventionen, kan ikke stemme i CND.
            
            
               Kommissionen foreslår derfor, at der vedtages en holdning på Den Europæiske Unions vegne på det 60. møde i CND i Wien fra den 13.-17. marts 2017 om opførelse af stoffer i fortegnelserne til 1961-konventionen og 1971-konventionen. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for dette forslag er artikel 83, stk. 1, sammenholdt med artikel 218, stk. 9, i traktaten om Den Europæiske Unions funktionsmåde (TEUF).
               
               
                  I artikel 83, stk. 1, i TEUF udpeges ulovlig narkotikahandel som en af de strafbare handlinger, der har en grænseoverskridende dimension, og Europa-Parlamentet og Rådet kan fastsætte minimumsregler for, hvad der skal anses for strafbare handlinger, samt for straffene herfor på området ulovlig narkotikahandel.  
               
            
            
               Artikel 218, stk. 9, finder anvendelse, uanset om Unionen er medlem af organet eller part i den pågældende aftale. CND er "et organ nedsat ved en aftale" i betydningen i denne artikel, da det er et organ, som har fået overdraget særlige opgaver under 1961-konventionen og 1971-konventionen. 
            
            
               CND-afgørelser vedrørende fortegnelser er "retsakter, der har retsvirkninger" i betydningen i artikel 218, stk. 9, i TEUF. Ifølge 1961-konventionen og 1971-konventionen bliver afgørelser truffet af CND automatisk bindende, medmindre en part har indgivet afgørelsen til revision hos ECOSOC inden for den gældende frist
                  8
               . ECOSOC’s afgørelse i sagen er endelig. CND’s afgørelser vedrørende fortegnelser har også retsvirkning i EU’s lovgivningshierarki som følge af EU-lovgivningen, nemlig rammeafgørelse 2004/757/RIA. Ændringer af fortegnelserne til 1961-konventionen og 1971-konventionen har direkte virkninger for anvendelsesområdet af dette EU-retsinstrument.
            
            
               
                  Variabel geometri
               
               
                  I overensstemmelse med artikel 10, stk. 4, i protokol nr. 36 om overgangsbestemmelser, som er knyttet til traktaterne, har Det Forenede Kongerige meddelt, at det med hensyn til retsakter på området politisamarbejde og retligt samarbejde i straffesager, som er vedtaget inden Lissabontraktatens ikrafttrædelse, ikke godkender Kommissionens og Domstolens beføjelser. Som følge heraf finder rammeafgørelse 2004/757/RIA og Rådets afgørelse 2005/387/RIA ikke anvendelse på Det Forenede Kongerige fra den 1. december 2014
                     9
                  . 
               
               
                  Eftersom CND’s afgørelser vedrørende fortegnelser ikke påvirker fælles regler på området ulovlig handel med narkotika, som Det Forenede Kongerige er bundet af, deltager den pågældende medlemsstat ikke i vedtagelsen af en rådsafgørelse, som fastlægger den holdning, der skal fremføres på Unionens vegne, når sådanne afgørelser vedrørende fortegnelser vedtages. 
               
            
         
         
            
               
                  •
                        Nærhedsprincippet
               
            
            
               Ikke relevant.
            
            
               
                  •
                        Proportionalitet
               
               
                  Forslaget overholder proportionalitetsprincippet og går ikke ud over, hvad der er nødvendigt for at nå målene, da det omhandler nye psykoaktive stoffer, der giver anledning til bekymring på EU-plan.
               
            
            
               •Valg af retsakt
            
            
               
                  I henhold til artikel 218, stk. 9, i TEUF kræves der en rådsafgørelse for at kunne fastlægge de holdninger, der skal fremføres på Unionens vegne i et organ, der er nedsat ved en international aftale.
               
            
            
               2017/0026 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler angående ændring af fortegnelsen over stoffer under enkeltkonventionen af 1961 angående narkotiske midler, som ændret ved 1972-protokollen, og konventionen af 1971 om psykotrope stoffer 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 83 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)De Forenede Nationers (FN) enkeltkonvention af 1961 angående narkotiske midler
                  10
               , som ændret ved 1972-protokollen
                  11
               , trådte i kraft den 8. august 1975. 
            
            
               (2)Ifølge artikel 3 i FN’s enkeltkonvention af 1961 angående narkotiske midler, som ændret ved 1972-protokollen, kan Kommissionen for Narkotiske Midler beslutte at tilføje stoffer i fortegnelserne til den pågældende konvention. Kommissionen kan kun ændre fortegnelserne i overensstemmelse med anbefalingerne fra Verdenssundhedsorganisationen (WHO), men den kan også beslutte ikke at foretage de ændringer, der anbefales af WHO.
            
            
               (3)FN-konventionen af 1971 om psykotrope stoffer trådte i kraft den 16. August 1976.
            
            
               (4)Ifølge artikel 2 i FN’s konvention af 1971 om psykotrope stoffer kan Kommissionen for Narkotiske Midler beslutte at tilføje stoffer til denne konvention eller fjerne dem på grundlag af anbefalinger fra WHO. Kommissionen har brede skønsbeføjelser til at tage hensyn til økonomiske, sociale, retlige, administrative og andre faktorer, men må dog ikke handle vilkårligt. 
            
            
               (5)Ændringer af fortegnelserne til begge konventioner har direkte virkninger for anvendelsesområdet for EU-lovgivning for så vidt angår kontrol med narkotiske stoffer for alle medlemsstater. Rådets rammeafgørelse 2004/757/RIA
                  12
                finder anvendelse på stoffer i fortegnelserne til FN’s enkeltkonvention af 1961 angående narkotiske midler og FN’s konvention af 1971 om psykotrope stoffer. Enhver ændring af disse fortegnelser, der er knyttet til konventionerne som bilag, har direkte virkning for EU-reglerne og ændrer deres anvendelsesområde i betydningen i artikel 3, stk. 2, i TEUF.
            
            
               (6)Kommissionen for Narkotiske Midler bør på sit 60. møde i Wien fra den 13.-17. marts 2017 træffe beslutning om opførelse af 10 nye stoffer i fortegnelserne til konventionerne. 
            
         
         
            
               (7)Unionen er ikke part i de pågældende FN-konventioner. Den har observatørstatus i Kommissionen for Narkotiske Midler, hvor 12 EU-medlemsstater aktuelt er medlemmer med ret til at stemme. Det er derfor nødvendigt, at Rådet bemyndiger medlemsstaterne til at fremføre Unionens holdning til at tilføje stoffer i fortegnelserne til FN’s enkeltkonvention af 1961 angående narkotiske midler, som ændret ved 1972-protokollen, og FN’s konvention af 1971 om psykotrope stoffer, eftersom beslutningen om at tilføje nye stoffer i konventionernes fortegnelser henhører under Unionens enekompetence. 
            
            
               (8)WHO anbefalede den 2. december 2016 til FN’s Generalsekretær at tilføje to nye stoffer til fortegnelse I til FN’s enkeltkonvention af 1961 angående narkotiske midler, som ændret ved 1972-protokollen, og at tilføje otte nye stoffer til fortegnelse II til FN’s konvention af 1971 om psykotrope stoffer.
            
            
               (9)U-47700 (3,4-dichlor-N-(2-dimethylamino-cyclohexyl)-N-methyl-benzamid) er ifølge vurderingen fra WHO's Ekspertudvalg vedrørende Narkotikaafhængighed en forbindelse, der med sandsynlighed giver lignende misbrug og med lignende negative virkninger som de kontrollerede opioider såsom morfin og AH-7921, som begge er opført i fortegnelse I til FN’s enkeltkonvention af 1961 angående narkotiske midler. Stoffet har ingen terapeutisk anvendelse, og dets brug har medført dødsfald. Der er tilstrækkelig dokumentation for, at stoffet misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at U-47700 opføres i fortegnelse I til FN’s enkeltkonvention af 1961 angående narkotiske midler. 
            
            
               (10)Det Europæiske Overvågningscenter for Narkotika og Narkotikamisbrug overvåger U-47700 som et nyt psykoaktivt stof i medfør af Rådets afgørelse 2005/387/RIA
                  13
               .  U-47700 er fundet i fjorten EU-medlemsstater. Det sælges åbent på markedet. Der er registreret alvorlige negative hændelser, herunder dødsfald, og stoffet er genstand for en offentlig sundhedsrelateret advarsel fra EU's tidlige varslingssystem.
            
            
               (11)EU-medlemsstaterne bør derfor fremføre den holdning, at U-47700 bør opføres i fortegnelse I til FN’s enkeltkonvention af 1961 angående narkotiske midler.
            
            
               (12)Butyrfentanyl (N-phenyl-N-[1-(2-phenylethyl)-4-iperidinyl]butanamid) er ifølge vurderingen fra WHO's Ekspertudvalg vedrørende Narkotikaafhængighed en forbindelse, der med sandsynlighed giver lignende misbrug og med lignende negative virkninger som de kontrollerede opioider såsom morfin og fentanyl, som begge er opført i fortegnelse I til FN’s enkeltkonvention af 1961 angående narkotiske midler. Det kan også omdannes til fentanyl. Stoffet har ingen dokumenteret terapeutisk anvendelse, og dets brug har medført dødsfald. Der er tilstrækkelig dokumentation for, at stoffet misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at butyrfentanyl opføres i fortegnelse I til FN’s enkeltkonvention af 1961 angående narkotiske midler. 
            
            
               (13)Det Europæiske Overvågningscenter for Narkotika og Narkotikamisbrug overvåger butyrfentanyl som et nyt psykoaktivt stof i medfør af Rådets afgørelse 2005/387/RIA. Butyrfentanyl er fundet i seks EU-medlemsstater. Det sælges åbent på markedet. Der er registreret alvorlige negative hændelser, herunder dødsfald, og stoffet er genstand for en offentlig sundhedsrelateret advarsel fra EU's tidlige varslingssystem. 
            
            
               (14)EU-medlemsstaterne bør derfor fremføre den holdning, at butyrfentanyl bør opføres i fortegnelse I til FN’s enkeltkonvention af 1961 angående narkotiske midler.
            
            
               (15)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af 4-Methylethcathinon eller 4-MEC (2-(ethylamino)-1-(4-methylphenyl) propan-1-on). Der er ingen dokumentation for terapeutisk nytte. Det anerkendes, at stoffet har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer. Udvalget mener, at der er tilstrækkelig dokumentation for, at 4-MEC misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at 4-MEC opføres i fortegnelse II til FN’s konvention af 1971 om psykotrope stoffer.
            
            
               (16)Det Europæiske Overvågningscenter for Narkotika og Narkotikamisbrug overvåger 4-MEC som et nyt psykoaktivt stof i medfør af Rådets afgørelse 2005/387/RIA. 4-MEC er fundet i nitten EU-medlemsstater. Det sælges åbent på markedet. Der er registreret et lille antal alvorlige negative hændelser, herunder dødsfald.
            
            
               (17)EU-medlemsstaterne bør derfor fremføre den holdning, at 4-MEC bør opføres i fortegnelse II til FN’s konvention af 1971 om psykotrope stoffer.
            
            
               (18)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af ethylon (1-(2H-1,3-benzodioxol-5-yl)-2-(ethylamino)propan-1-on). Der er ingen dokumentation for terapeutisk nytte.  WHO's Ekspertudvalg vedrørende Narkotikaafhængighed anerkender, at ethylon (1-(2H-1,3-benzodioxol-5-yl)-2-(ethylamino)propan-1-on) har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer. Udvalget mener, at der er tilstrækkelig dokumentation for, at ethylon misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at ethylon opføres i fortegnelse II til FN’s konvention af 1971 om psykotrope stoffer.
            
            
               (19)Det Europæiske Overvågningscenter for Narkotika og Narkotikamisbrug overvåger ethylon som et nyt psykoaktivt stof i medfør af Rådets afgørelse 2005/387/RIA om udveksling af oplysninger om, risikovurdering af og kontrol med nye psykoaktive stoffer. Ethylon er fundet i 19 EU-medlemsstater. Det sælges åbent på markedet. Der er registreret et lille antal alvorlige negative hændelser, herunder dødsfald.
            
            
               (20)EU-medlemsstaterne bør derfor fremføre den holdning, at ethylon bør opføres i fortegnelse II til FN’s konvention af 1971 om psykotrope stoffer.
            
            
               (21)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af pentedron eller α-Methylaminovalerophenon (2-(methylamino)-1-phenylpentan-1-on). Der er ingen dokumentation for terapeutisk nytte. Det anerkendes, at stoffet har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer. Udvalget mener, at der er tilstrækkelig dokumentation for, at pentedron misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at pentedron opføres i fortegnelse II til FN’s konvention af 1971 om psykotrope stoffer.
            
            
               (22)Det Europæiske Overvågningscenter for Narkotika og Narkotikamisbrug overvåger pentedron som et nyt psykoaktivt stof i medfør af Rådets afgørelse 2005/387/RIA. Pentedron er fundet i atten EU-medlemsstater. Det sælges åbent på markedet. Der er registreret et lille antal alvorlige negative hændelser, herunder dødsfald.
            
            
               (23)EU-medlemsstaterne bør derfor fremføre den holdning, at pentedron bør opføres i fortegnelse II til FN’s konvention af 1971 om psykotrope stoffer.
            
            
               (24)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af ethylphenidat eller EPH (ethyl phenyl(piperidin-2-yl)acetat). Der er ingen dokumentation for terapeutisk nytte. Det anerkendes, at stoffet har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer. Udvalget mener, at der er tilstrækkelig dokumentation for, at ethylphenidat misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at ethylphenidat opføres i fortegnelse II til FN’s konvention af 1971 om psykotrope stoffer.
            
            
               (25)Det Europæiske Overvågningscenter for Narkotika og Narkotikamisbrug overvåger ethylphenidat som et nyt psykoaktivt stof i medfør af Rådets afgørelse 2005/387/RIA. Ethylphenidat er fundet i tretten EU-medlemsstater. Det sælges åbent på markedet. Der er registreret alvorlige negative hændelser, herunder infektioner i blødt væv og dødsfald. Infektioner i blødt væv i forbindelse med injektion er genstand for en offentlig sundhedsrelateret advarsel fra EU's tidlige varslingssystem.
            
            
               (26)EU-medlemsstaterne bør derfor fremføre den holdning, at ethylphenidat bør opføres i fortegnelse II til FN’s konvention af 1971 om psykotrope stoffer.
            
         
         
            
               (27)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af MPA eller methiopropamin (N-methyl-1-(thiophen-2-yl)propan-2-amin). Der er ingen dokumentation for terapeutisk nytte. Det anerkendes, at stoffet har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer. Udvalget mener, at der er tilstrækkelig dokumentation for, at methiopropamin misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at methiopropamin opføres i fortegnelse II til FN’s konvention af 1971 om psykotrope stoffer.
            
            
               (28)Det Europæiske Overvågningscenter for Narkotika og Narkotikamisbrug overvåger MPA som et nyt psykoaktivt stof i medfør af Rådets afgørelse 2005/387/RIA. MPA er fundet i sytten EU-medlemsstater. Det sælges åbent på markedet. Der er registreret alvorlige negative hændelser, herunder dødsfald. 
            
            
               (29)EU-medlemsstaterne bør derfor fremføre den holdning, at methiopropamin bør opføres i fortegnelse II til FN’s konvention af 1971 om psykotrope stoffer. 
            
            
               (30)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af MDMB-CHMICA (N-{[1-(cyclohexylmethyl)-1H-indol-3-yl]carbonyl}-3-methyl-L-valinat). Der er ingen dokumentation for terapeutisk nytte. Det anerkendes, at stoffet har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer. Udvalget mener, at der er tilstrækkelig dokumentation for, at MDMB-CHMICA misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at MDMB-CHMICA opføres i fortegnelse II til FN’s konvention af 1971 om psykotrope stoffer.
            
            
               (31)Ifølge den risikovurderingsrapport, som er udarbejdet af Det Europæiske Overvågningscenter for Narkotika og Narkotikamisbrug i overensstemmelse med bestemmelserne i artikel 6, stk. 2, 3 og 4, i Rådets afgørelse 2005/387/RIA
                  14
                og forelagt Kommissionen og Rådet den 28. juli 2016, udgør MDMB-CHMICA’s høje potens og de meget variable mængder af forbindelsen i "legalt rusmiddel"-produkter en høj risiko for akut toksicitet. Otte medlemsstater har rapporteret i alt 28 dødsfald og 25 akutte forgiftninger, hvor MDMB-CHMICA blev påvist. Kommissionen vedtog derfor den 31. august 2016 et forslag om at underkaste MDMB-CHMICA EU-dækkende kontrolforanstaltninger
                  15
               . 
            
            
               (32)EU-medlemsstaterne bør derfor fremføre den holdning, at MDMB-CHMICA bør opføres i fortegnelse II til FN’s konvention af 1971 om psykotrope stoffer. 
            
            
               (33)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af 5F-APINACA eller 5F-AKB-48 (N-(adamantan-1-yl)-1-(5-fluorpentyl)-1H-indazol-3-carboxamid). Der er ingen dokumentation for terapeutisk nytte. Det anerkendes, at stoffet har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer. Udvalget mener, at der er tilstrækkelig dokumentation for, at 5F-APINACA misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at 5F-APINACA opføres i fortegnelse II til FN’s konvention af 1971 om psykotrope stoffer.
            
            
               (34)Det Europæiske Overvågningscenter for Narkotika og Narkotikamisbrug overvåger 5F-APINACA som et nyt psykoaktivt stof i medfør af Rådets afgørelse 2005/387/RIA. 5F-APINACA er fundet i treogtyve EU-medlemsstater. Det sælges åbent på markedet. Der er registreret alvorlige negative hændelser, herunder dødsfald. 
            
            
               (35)EU-medlemsstaterne bør derfor fremføre den holdning, at 5F-APINACA bør opføres i fortegnelse I til FN’s konvention af 1971 om psykotrope stoffer.
            
            
               (36)Der er ifølge WHO's Ekspertudvalg vedrørende Narkotikaafhængighed en væsentlig risiko for folkesundheden og samfundet i forbindelse med misbrug af XLR-11 [1-(5-fluorpentyl)-1H-indol-3-yl](2,2,3,3-tetramethylcyclopropyl). Der er ingen dokumentation for terapeutisk nytte. Det anerkendes, at stoffet har lignende misbrugspotentiale og lignende negative virkninger som stoffer i fortegnelse II til FN’s konvention af 1971 om psykotrope stoffer, nemlig JWH-018 og AM-2201. Udvalget mener, at der er tilstrækkelig dokumentation for, at XLR-11 misbruges eller sandsynligvis vil blive misbrugt og kan udvikle sig til et folkesundsproblem og et socialt problem, således at det er begrundet at underkaste stoffet internationale kontrolforanstaltninger. WHO anbefaler derfor, at XLR-11 opføres i fortegnelse II til FN’s konvention af 1971 om psykotrope stoffer.
            
            
               (37)Det Europæiske Overvågningscenter for Narkotika og Narkotikamisbrug overvåger XLR-11 som et nyt psykoaktivt stof i medfør af Rådets afgørelse 2005/387/RIA. XLR-11 er fundet i sytten EU-medlemsstater. Det sælges åbent på markedet. Der er registreret alvorlige negative hændelser, herunder er det påvist ved mindst ét dødsfald, og stoffet er genstand for en offentlig sundhedsrelateret advarsel fra EU's tidlige varslingssystem.
            
            
               (38)EU-medlemsstaterne bør derfor fremføre den holdning, at XLR-11 bør opføres i fortegnelse II til FN’s konvention af 1971 om psykotrope stoffer.
            
            
               (39)I henhold til artikel 10, stk. 4, i protokol nr. 36 om overgangsbestemmelser, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, ophørte rammeafgørelse 2004/757/RIA og Rådets afgørelse 2005/387/RIA med at finde anvendelse på Det Forenede Kongerige fra den 1. december 2014. Det Forenede Kongerige deltager derfor ikke i vedtagelsen af denne afgørelse —
            
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, som skal indtages på Unionens vegne af medlemsstaterne i Kommissionen for Narkotiske Midler i marts 2017 på Kommissionens 60. møde, når dette organ skal vedtage beslutninger om tilføjelse af stoffer i de fortegnelser over stoffer, der er knyttet som bilag til de Forenede Nationers enkeltkonvention af 1961 angående narkotiske midler, som ændret ved 1972-protokollen, og til FN’s konvention af 1971 om psykotrope stoffer, skal være i overensstemmelse med bilaget til denne afgørelse.
            
            
               Holdningen skal fremføres af de medlemsstater, der er medlemmer af Kommissionen for Narkotiske Midler, idet de handler i fællesskab i Unionens interesse.
            
            
               Artikel 2 
            
            
               Denne afgørelse er rettet til medlemsstaterne i overensstemmelse med traktaterne.
            
         
         
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  United Nations Treaty Series, bd. 978, s. 14152.
               
               
                  
                     (2)
                  United Nations Treaty Series, bd. 1019, s. 14956.
               
               
                  
                     (3)
                  Belgien, Tjekkiet, Tyskland, Spanien, Frankrig, Kroatien, Italien, Ungarn, Nederlandene, Østrig, Slovakiet og Det Forenede Kongerige.
               
               
                  
                     (4)
                  Mundtlig erklæring ved det indkaldte 59. møde i Kommissionen for narkotiske stoffer den 2. december 2016; se også uddrag af rapporten fra det 38. møde i Ekspertudvalget vedrørende Narkotikaafhængighed 
                  
                     https://unodc.org/documents/commissions/CND/CND_Sessions/CND_59Reconvened/ECN72016_CRP13_V1610192.pdf
                  
                  .
               
               
                  
                     (5)
                  EUT L 127 af 20.5.2005, s. 32.
               
               
                  
                     (6)
                  Forslag til Rådets afgørelse om at underkaste det nye psykoaktive stof methyl-2-[[1-(cyclohexylmethyl)-1H-indol-3-carbonyl]amino]-3,3-dimethylbutanoat (MDMB-CHMICA) kontrolforanstaltninger af 31. August 2016 (COM(2016)548 final).
               
               
                  
                     (7)
                  EUT L 335 af 11.11. 2004, s. 8.
               
               
                  
                     (8)
                  Artikel 3, stk. 7, i 1961-konventionen og artikel 2, stk. 7, i 1971-konventionen.
               
               
                  
                     (9)
                  Se Kommissionens afgørelse 2014/858/EU af 1. december 2014 om Det Forenede Kongerige Storbritannien og Nordirlands meddelelse om, at det ønsker at deltage i Unionens retsakter på området politisamarbejde og retligt samarbejde i straffesager, der er vedtaget inden Lissabontraktatens ikrafttrædelse, og som ikke indgår i Schengenreglerne (EUT L 345 af 1.12.2014, s. 6). Punkt 29 og 33 på listen over EU-retsakter vedtaget inden Lissabontraktatens ikrafttrædelse på området politisamarbejde og retligt samarbejde om straffesager, som i medfør af artikel 10, stk. 4, andet punktum, i protokol nr. 36 om overgangsbestemmelser ophører med at finde anvendelse på Det Forenede Kongerige fra den 1. december 2014 (EUT C 430 af 1.12.2014, s. 17).
               
               
                  
                     (10)
                  United Nations Treaty Series, bd. 978, s. 14152.
               
               
                  
                     (11)
                  United Nations Treaty Series, bd. 1019, s. 14956.
               
               
                  
                     (12)
                  Rådets rammeafgørelse 2004/757/RIA af 25. oktober 2004 om fastsættelse af mindsteregler for gerningsindholdet i strafbare handlinger i forbindelse med ulovlig narkotikahandel og straffene herfor (EUT L 335 af 11.11.2004, s. 8).
               
               
                  
                     (13)
                  Rådets afgørelse 2005/387/RIA om udveksling af oplysninger om, risikovurdering af og kontrol med nye psykoaktive stoffer (EUT L 127 af 20.5.2005, s. 32).
               
               
                  
                     (14)
                  EUT L 127 af 20.5. 2005, s. 32.
               
               
                  
                     (15)
                  Forslag til Rådets afgørelse om at underkaste det nye psykoaktive stof methyl-2-[[1-(cyclohexylmethyl)-1H-indol-3-carbonyl]amino]-3,3-dimethylbutanoat (MDMB-CHMICA) kontrolforanstaltninger (COM(2016)548 final).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 6.2.2017
            COM(2017) 72 final
            BILAG
            til
            Forslag til RÅDETS AFGØRELSE
            om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler angående ændring af fortegnelsen over stoffer under enkeltkonventionen af 1961 angående narkotiske midler, som ændret ved 1972-protokollen, og konventionen af 1971 om psykotrope stoffer 
            
               
         
         
            
               Holdning, som skal indtages på Unionens vegne af medlemsstaterne i Kommissionen for Narkotiske Midler, idet de handler i fællesskab i Unionens interesse på Kommissionens 60. møde i marts 2017 for så vidt angår ændringer af kontrollen med følgende stoffer:
            
            
            
               (1)U-47700 skal opføres i fortegnelse I til enkeltkonventionen af 1961 angående narkotiske midler, som ændret ved 1972-protokollen.
            
            
               (2)Butyrfentanyl skal opføres i fortegnelse I til enkeltkonventionen af 1961 angående narkotiske midler, som ændret ved 1972-protokollen.
            
            
               (3)4-MEC (4-Methylethcathinon) skal opføres i fortegnelse II til konventionen af 1971 om psykotrope stoffer.
            
            
               (4)Ethylon skal opføres i fortegnelse II til konventionen af 1971 om psykotrope stoffer.
            
            
               (5)Pentedron (α-Methylaminovalerophenon) skal opføres i fortegnelse II til konventionen af 1971 om psykotrope stoffer.
            
            
               (6)Ethylphenidat (EPH) skal opføres i fortegnelse II til konventionen af 1971 om psykotrope stoffer.
            
            
               (7)MPA (methiopropamin) skal opføres i fortegnelse II til konventionen af 1971 om psykotrope stoffer.
            
            
               (8)MDMB-CHMICA skal opføres i fortegnelse II til konventionen af 1971 om psykotrope stoffer.
            
            
               (9)5F-APINACA (5F-AKB48) skal opføres i fortegnelse II til konventionen af 1971 om psykotrope stoffer.
            
            
               (10)XLR-11 skal opføres i fortegnelse II til konventionen af 1971 om psykotrope stoffer.